cyanic-selkie/wikianc huggingface dataset:
Gotaama Buda
Gotaama Buda, ar Siddhārtha Gautama, ar Siddhattha Gotama (Sanskrit: सिद्धार्थ गौतम) wena wah pirichual tiicha ina di nadan riijan a di Indian sobkantinent uu staat Budizim. Ih luk pah bai Budis piipl az di Supriim Buda a fiwi iej. Nobadi no riili shuor wen ih baan ar ded: muos hoerli 20t senchri istuorian se im eh-lib frah c. 563 BKI tu 483 BKI; Budis biliiv se di tuoridem bout ih laif, diskuos, ah monastik ruuldem eh-put tigeda bai ih falaradem. Nof kalekshan bout ih tiichindem eh-paas dong chuu uoral chadishan, ah neba raitdong tel bout 400 ier afta. Muo ah muo skala a se deh kyaah tuu shuor bout notn we raitdong bout Gotaama ah deh stie we frah eni salid kliem bout di istarikal fak a ih laif.
Aritmitik
Aritmitik (frah Griik ἀριθμός arithmos, "nomba") a di uolis ah muos elimenchri branch a matimatix. Ikansis a di stodi a nomba, espeshali di prapati a di chradishanal aparieshandem bitwiin dem —adishan, sobchrakshan, moltiplikieshan ah divijan. Aritmetik a wah elimenchri paat a nomba tiori, ah nomba tiori kansida fi bi wan a di tap-lebl divijan a madan matimatix, saida aljibra, jaamichri, ah analisis. Di toerm aritmitik ah aya aritmitik eh-yuuz optel di bignin a di 20t senchri az sinanim fi nomba tiori ah sohtaim stil yuuz fi refa tu wah waida paat a nomba tiori.
Aritmitik aparieshan
Di biesik aritmitik aparieshan a adishan, sobchrakshan, moltiplikieshan ah divijan, alduo dis sobjek aalso ingkluud muo advans aparieshan, laka manipiulieshan a posentij, skwier ruut, exponenshieshan, ah lagaridmik fongshan. Aritmitik pofaam askaadn tu soertn aada a aparieshan. Heni set a abjek we aal fuo aritmitik aparieshan (exep divijan bai 0) kiah pofaam pah, ah we demaya fuo aparieshan obie di yuujal laa, kaal a fiil.
Muhammad ibn Mūsā al-Khwārizmī
Abū ʿAbdallāh Muḥammad ibn Mūsā al-Khwārizmī (porjan/arabik أبو عبد الله محمد بن موسى الخوارزمي) ar Abū Jaʿfar Muḥammad ibn Mūsā al-Khwārizmī (porjan/arabik أبو جعفر محمد بن موسى الخوارزمی) (c. 780, Khwārizm – c. 850), a eh Porjan matimatishan, aschranama, ahn jaagrafa, uu wok muos a ihn laif az skala ina di Ous a Wizdam ina Bagdad.
Hihn Aljibra a eh di fos buk pahn di sistimatik saluushan a linia ahn kwajratik ikwiejan. Kansikwens ihn kansida az di faada a haljibra, taikl ihn shier wid Diophantus. Latn chranslieshan a ihn Aritmetik, pahn di hIndian nyuumeral dem, inchrajuus di desimal pozishanal nomba sistim tu di Westorn wol ina di twelb senchri. Ihn rivaiz ahn opdiet fi Ptolemy Jaagrafi alzwel ihn rait sebral wok pahn aschranami ahn aschralaji.
Gayana
Gayana, ofishali di Kwaapritiv Ripoblik a Gayana (Co-operative Republic of Guyana), a savrin stiet pah di nadan mienlan a Sout Amoerka. Ibaada wid di Atlantik Uoshan tu di naat, Brazil tu di sout ah soutwes, Surinam tu di iis ah Venizuela tu di wes.
Aschranami
Aschranami, a nachral sayans, di todi a silestial abjek (laka staar, gialaxi, planit, muun, astaraid, kamit ah nebiula) ah pruoses (laka siupanuova hexpluojan, giama rie bos, ah kasmik maikrowiev bakgrong riedieshan), di fizix, kimischri, ah evalushan a soch abjek ah pruoses, ah muo jinarali aal finamina we arijiniet outsaida di atmosfier a Oert.
Huoldong Tekwe Afrika
Di Huoldong Tekwe Afrika ("Scramble for Africa") wena di inviejan, akiupieshan, kalanaizieshan ah anexieshan a Afrikan terichri bai Yuropiyan powaz juurin di piiriad a Nyuu Impiirializam, bitwiin 1881 ah 1914. Deh kaali tu di Paatishan a Afrika ah di Kangkues a Afrika. Ina 1870, onggl 10 posent a Afrika weh anda Yuropiyan kanchuol; bai 1914 ihinkriis tu 90 posent a di kantinent, wid onggl Iityuopia (Abisinia) ah Laibiiria stil indipendant. Di onggl kalani di Yunaitid Stiet kuda klaim wena Laibiiria we extablish bai di Amoerkan Kalanaizieshan Sasayati pah Janiweri 7, 1822.
Aschria
Auschria a wah konchri ina westan senchral Yuurop.
Los Villares de Soria, Spien
Los Villares de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 98 inabitant.
Aruuba
Aruuba a wah 33 kilomiita (32 mail) lang ailan ina di Lesa Antiliiz we de ina di Sodan Kiaribiyan Sii, 27 km (17 mail) naat a di Paraguaná Peninsiula, Falcón Stiet, Venizuela. Tigeda wid Kiurasao ah Bonier, ifaam we deh kaal di ABC ailanz a di Liiwad Antiliiz, di sodan ailan chien a di Lesa Antiliiz.
Aruuba a wah self-ruulin riijan ina di Kindom a di Nedalanz, we naav no adminischrietiv sobdivijan. Aruuba difrah frah di resa di Kiaribiyan riijan faa iab jrai klaimit; di lan jrai-jrai ah kiaktos de ebriwe. Di jrai klaimit buus tuoris araival duo, kaa dem kiah aazwie expek waam, soni weda. Iab lan ieria a 193 km2 (75 sk m) ah de outsaid a di orikien belt.
Muriel de la Fuente, Soria, Spien
Muriel de la Fuente a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 78 inabitant.
Gatik aat
Gatik aat wena stail a Midiival aat we divelop ina Nadan Frans outa Ruomanesk aat ina di 12f senchri KE, liid bai di kangkorant divelopment a Gatik aachitecha. Ipred aal uoba Westan Yuurop, bot neba kwait riplies di muo klasikal stail a Itali. Ina di liet 14t senchri, di sofistikietid kuot stail a Intanashinal Gatik divelop, we kantiniu fi ivalv tel ina di liet 15t senchri. Ina nof ieria, espeshal Joermani, Liet Gatik aat kantiniu wel ina di 16t senchri, bifuo iget sobsyuum ina Renesans aat. Praimeri midia ina di Gatik piiriad ingkluud skolpcha, panil pientin, stien glaas, fresko ah iluuminietid maniuskrip. Di iizi fi rekanaiz shif ina aachitecha frah Ruomanesk tu Gatik, ah Gatik tu Renesans stail, tipikali yuuz fi difain di piiriaddem ina aat ina aal midia, alduo ina nof difrah wie figaretiv aat divelop a wah difrah pies.
Ibn Battuta
Abu Abdullah Muhammad Ibn Abdullah Al Lawati Al Tanji Ibn Battuta (arabik أبو عبد الله محمد ابن عبد الله اللواتي الطنجي بن بطوطة), nuo az Ibn Battuta (1304 – 1368 ar 1369) wehn a Marakan skala ahn chrabla uu binuons fi di akount a hihn chrabl ahn hexkorjan dem kaal di Rihla (Vaayj). Hihn jorni dem laas fi a piiriad a nieli toti ier ahn chrechout uoba aalmuos di huol a di binuons hIzlamik wol ahn forda, exten frahn Naat Afrika, Wes Afrika, Sodan Yuurop ahn Iistan Yuurop ina di Wes, tu di Migl Iis, Indian sobkantinent, Senchral Ieja, Soutiis Ieja ahn Chaina ina di Iis, wa distans iiziwel paasout hihn pridisesa dem ahn hihn nier-kantempareri Maako Puolo.
Agrikolcha
Agrikolcha a di koltivieshan a animal, plaant ah fonggi fi fuud, faiba, bayofyuil, medisinal ah ada prodok yuuz fi sostien ah inans yuuman laif. Agrikolcha ena di kii divelopment ina di raiz a sednchri yuuman siblaizieshan, we faamin a domestikietid spiishiz kriet fuud soerplos we noercha di divelopment a siblaizieshan. Di todi a agrikolcha nuo az agrikolcharal sayans. Di ischri a agrikolcha diet bak touzn a ier, ah idivelopment eh-jraib ah difain bai grietli difrah klaimit, kolcha, ah teknalaji. Ina di siblaiz wol, indoschrial agrikolcha bies pah laaj-skiel monokolcha faamin a di daminant agrikolcharal metadalaji.
.jm
.jm a di Intanet TLD fi Jumieka.
Aijropowa
Aijropowa ar waata powa (frah di Griik: ύδωρ, "waata" ) a powa diraiv frah di enaji a faalin waata ar faas ronin waata, we kiah aanis fi yuusful poerpos.
Adalf Itla
Adalf Itla, nuo az Adolf Hitler (Joerman pronongxieshan: [ˈadɔlf ˈhɪtlɐ], 20 Iepril 1889 – 30 Iepril 1945), wena Aschrian-baan Joerman palitishan ah di liida a di Nashinal Suoshalis Joerman Woka Paati (Joerman: Nationalsozialistische Deutsche Arbeiterpartei, abriviet NSDAP), papiula nuo az di Naatsi Paati. Ih wena di ruula fi Joermani frah 1933 tu 1945, saab az chansla frah 1933 tu 1945 ah az ed a stiet (Führer und Reichskanzler) frah 1934 tu 1945.
Itla wena dekariet vechran a Wol Waar II, ah ih jain di Naatsi Paati ina 1920 ah bikomz di liida ina 1921. Afta ih get lakop fi a fiel kuu ina 1923, ih gien supuot bai promuot Joerman nashinalizim, anti-semitizim, ah anti-kamiunizim wid kiarizmatik arachri ah prapagianda. Ih get apaint chansla ina 1933, ah kwik-taim extablish ah mek rialiti ih vijan a tuotalitierianizim, aatokratik, singgl paati, nashinal suoshalis diktietaship. Itla poersyuu farin palisi wid di diklier guol fi siiz Lebensraum ("libn spies") fi Joermani, ah dairek di rizuos a di stiet tuwaad dis guol. Ih riibil di Wehrmacht (defens fuos) ah invied Puolan ina 1939, we liid tu di outbriek a Wol Waar II ina Yuurop.
Muriel Viejo, Soria, Spien
Muriel Viejo a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 76 inabitant.
Giabon
Giabon a wahn konchri ina Afrika.
Kiergi
Kiergi a di ofishal languij a Kiergistan.
Aidiilizim
Ina filasafi, aidiilizim a di gruup a filasafi we asoert se rialiti, ar rialiti az wi kiah nuo i, a fondamentali mental, mentali kanschrok, ar adawaiz imatiirial. Epistemalajikali, aidiilizim manifes az skeptisizim bout di pasibiliti fi nuo heni main-indipendant ting. Ina suosialajikal sens, aidiilizim emfasaiz ou yuuman aidie—espeshali biliif ah valiu—shiep sasayati.[1] Az antolajikal dakchrin, aidiilizim go forda fi asoert se aal entiti kompuoz a main ar pirit.[2] So aidiilizim rijek fizikalis ah dualis tiori we fiel fi askraib prayariti tu di main.
Geber
Abu Musa Jābir ibn Hayyān al azdi (arabik جابر بن حيان, porjan جابر بن حیان) nuo az Geber (s. 721 – s. 815) a wehn wahn mieja palimat: wahn kemis an alkemis, aschranama an aschralaja, injinier, jialajis, filasifa, fizisis, faamasis an fizishan. Nof piipl kansida im di faada a kemschri. Geber a wehn di fos praktikal alkemis. Som skala an istuorian biliiv se Geber a wehn di nikniem di wahn gruup a Ismaili raita ina di 9t an 10t senchri dem, an se im ded wan senchri bifuo di raitin dem we wi fiil se im du wehn put tigeda.
Giambia
Giambia a wahn konchri ina Afrika.
Ludwig van Beethoven
Ludwig van Beethoven, nuo az Ludvig van Bietuovn, 16 Disemba 1770 – 26 Maach 1827 wehna Jorman kompuoza ahn pianis. Im a kruushal figa ina di chranzishanal piiriad bitwiin di Klasikal ahn Ruomantik eradem ina Westan klasikal myuusik, ahn rimien wan a di muos akliem ahn influenshal kompuoza a aal taim.
Aschrielia
Di Kamanwelt a Aschrielia a wahn konchri ina di Sodorn Emisfier we mek op a di Aschrielian kantinent, di ailan niem Tazmienia, an nof ada likla ailan ina di Indian an Pasifik Uoshan. Di papyulieshan a 24 milian.
Ludwig van Beethoven
Ihn baan a Bon, dehn taim de ina di Ilektoret a Koluon ina westan Jormani, den ihn muuv gaa Viena ina ihn horli twenti ahn sekl de, a-todi wid Juozif Aydn ahn kwiktaim gien repitieshan az vorchuoso pianis. Bietuovn ierin grajwal ditiirioriet frahn ina ihn twenti, yet stil ihn kantiniu fi kompuoz, ahn fi kandok ahn pofaam, iibn afta ihn don def-def.
Frechilla de Almazán, Soria, Spien
Frechilla de Almazán a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 34 inabitant.
Roubaix
°N, °W Roubaix a wah uoal indoschrial siti ina naadan Frans, nier di buoda wid Beljiom. Askaadn tu di 2013 sensos, di siti ab a papyulieshan a 95,866 piipl ina wah ieria a 13.23 km² (5.11 sq mi).
Franz Kafka
Franz Kafka (3 Julai 1883 – 3 Juun 1924) a wehn wahn mieja fikshan raita ina di 20th senchri. Im wehn baan ina wahn migl klaas Jorman taakin faambli ina Praag, Aschriya-Onggri, nou di Chek Ripoblik. Im yuuniik badi a raitin, we lef inkompliit an we mienli poblish afta im ded, kansida bai nof piipl fi bi mongx di muos influenshal Westan lichicha.
Siaan Paal
Siaan Paal (Ingglish niem : Sean Paul, ful niem : Sean Paul Ryan Francis Henriques; baan 9 Janiweri 1973 in Kinston) a wah Jumiekan rapa, singa an DJ.
Luuwi Aamschrang
Luuwi Aamschrang, adawaiz Louis Daniel Armstrong (4 Aagas 1901 – 6 Julai 1971), nikniem Sachmo ar Paps, wena Moerkan jaz chompita ah singa.
Rinoun fi ih kiarizmatik stiej presans ah diip, instant rekanaizobl vais aalmuos az moch az fih chompit-plieyin, fi Aamschrang influens exten wel biyan jaz, ah bi di hen a ih kiarier ina di 60z, ih eh waidli rigyaad az wah profoun influens pah papila myuuzik jinarali: kritik Steve Leggett diskraib Aamschrang az "praps di muos impuotant Moerkan myuuzishan a di 20t senchri."
Astaraid
Astaraid a maina planit, espeshali demde ina di ina Suola Sistim.
Asid
Asid (frah di Latn acidus/acēre miinin sowa) a kimikal sobstans uufa akwios saluushan kiaraktaraiz bai a sowa ties, di abiliti fi ton bluu litmos red, ah di abiliti fi riak wid bies ah soertn metal (laka kialsiom) fi faam saalt. Akwios saluushan a wah asid we ab pH a les dah 7 ah azwel koluokwial refa tu az 'asid' (laka se 'dizalv ina asid'), wails di schrik definishan refa onggl tu di salyuut. Asid yuujali kantien wah aijrojen atam ban tu a kimikal chokcha we stil enajetikali fievarebl afta laas a H+ (pazitiv aijrojen ayon ar pruotan). Luowa pH miin aya asiditi, ah so a aya kansenchrieshan a pazitiv aijrojen ayon ina di saluushan. Kimikal ar suostans we ab di prapati a asid se fi bi asidik.
Fotografi
Fotografi a di sayans, aat ah praktis fi kriet dyuurebl imij bai rikaadin lait ar adaels ilekchromagnetic redieshan, aida ilekchranikali bai miinz a imij sensa, ar kimikali bai miinz a lait-sensitiv matiirial laka fotografik flim.
Fotografi implai ina nof fiil a sayans, manifakchrin (e.g., fotolitografi) ah biniz, azwel muo dairek yuus fi aat, flim ah vidio prodokshan, rikrieshanal poerpos, abi, ah mas komiunikieshan.
Agnastisizim
Agnastisizim a di vyuu we di chuu valyuu a soertn kliem – espeshali metafizikal ah rilijos kliem laka weda Gad, di divain ar di syuupanachral egzis – no nuo ah praps kyaah nuo.
Askaadn tu di filasafa Wiliam L. Ruo (William L. Rowe): "Ina di papila sens a di toerm, agnastik a smadi uu naida biliiv nar disbiliiv ina Gad, wails ietiyis disbiliiv ina Gad." Agnastisizim a dakchrin ar set a tenet reda dah rilijan az soch.
Tamas Enri Oxli (Thomas Henry Huxley), wah Ingglish bailajis, kain di wod "agnastik" ina 1869.
Myuuzik
Myuuzik a wah aatfaam mek outa soun ah sailans. Di yuujal kompuonentdem a pich (we kanchuol melodi ah aamoni), ridim (kanek tu tempo, miita, ah aatikiulieshan), dainamix, ah di sanik kwaliti a tamba ah texcha. Di wod koh frah Griik μουσική (mousike; "aat a di Myuuz").
Iej a Diskovri
Di Iej a Diskovri, alzwel nuo az di Iej a hExpluorieshan, wehna piiriad ina ischri we taat ina di 15t Senchri ahn kantiniu tu di 19t Senchri, juurin wen Yuuropian ahn Yuuropian disendant expluor di wol bai uoshan a-saach fi chriedn paadna ahn potikiula chried gudz. Di muos dizaya chriedn gudz wehna guol, silba ahn paisdem. Westan Yuuropiandem yuuz di kompas, nyuu sielin ship teknalaji, nyuu map, ahn hadvans ina aschranami fi siik vayobl chried ruut tu Ieja fi valyuebl pais ush uda bi ankantes bai di Meditarienian powadem. Az for az shipin advans, di muos impuotant divelopment wehn di krieshan a di karak ahn karavel dizaindem ina Potiugal. Demaya vesl ivalv frahn midiival Yuuropian dizain frahn di Naat Sii ahn buot di Kristian ahn Izlamik Meditarienian. Dema di fos ship wa kuda lef di relitivli plasid ahn kiaam Meditarienian, Baltik ar Naat Sii ahn siel sief-sief pahn di hopin Atlantik.
Adolt
Bailajikali, wah adolt ar big piipl ar big smadi a yuuman biin ar ada aaganizim we riich sexyual machyuoriti. Ina yuuman kantex, di toerm adolt adishanali ab miinin asosiet wid suoshal ah liigal kansep. Ina kanchraas tu "maina" (anda-iej), liigal adolt a smadi uu atien di iej a majariti ah dierfuor rigyaad az indipendant, self-sofishant, ah rispansebl. Yuuman adoltud ingkompas saikalajikal adolt divelopment. Definishan a adoltud muotaim inkansistent ah kanchradikchri; smadi maita bi bailajikali adolt, ah ab adolt biyevia a-gwaan laka big smadi bot deh stil chriit az pitni ef deh anda di liigal iej a majariti. Kanvoersli, smadi maita bi adolt liigali bot no pozes non a di machyuoriti ah rispansibiliti we difain big piipl kiarakta.
Ina difrah-difrah kolcha deh ab ivent we riliet tu di taim wen smadi paas frah pitni fi bikom adolt ar kom a iej. Noftaim dis rikuaya di smadi fi paas wah siiriz a tes fi dimanschriet se dat smadi pripier fi adoltud, ar wans deh riich soertn iej, sohtaim ina kanjongshan wid dimanschriet se deh pripier. Muos madan sasayati ditoermin liigal adoltud bies pah wen smadi riich di liigal spesifai iej widoutn rikuaya no dimanschrieshan a fizikal machyuoriti ar priparieshan fi adoltud.
Makow
Makow a wah Chainiiz terichri ina Ieja.
Italian
Italian a wahn Romans langwij taak ina Itali, Switsalan, San Marino ahn di Vatikan.
Gini
Gini a wahn konchri ina Afrika.
Ienshent Griik filasafi
Ienshent Griik filasafi kom bout ina di 6t senchri BKE ah kantiniu rait chuu di Elenistik piiriad ah di piiriad wen Ienshent Griis weh paat a di Ruoman Empaya. Idiil wid wah waid varayati a sobjek, ingkluudn palitikal filasafi, etix, metafizix, ontalaji, lajik, bailoji, rechrik, ah estetix.
Mustafa Kemal Atatürk
Mustafa Kemal Atatork (Atatürk) (inditorminet - 1881–10 Novemba 1938) wehna Torkish aami afisa, revaluushaneri stietsman, ahn founda a di Ripoblik a Torki alzwel ifos Prezident.
Juurin ihn prezidensi, Atatork embaak pahn pruogram a palitikal, ikanamik, ahn kolcharal rifaam. Ihn admaya di Iej a Enlaitnment, so ihn chrai chransfaam di faama Ataman Empaya ina wahn madorn, demakratik ahn sekiula nieshan-stiet. Di prinsipl a Atatork rifaamdem, pahn wa madorn Torki extablish, refa tu az Kemalizam.
Myuuzik inschrument
Myuuzik inschrument a inschrument we kriet ar adap fi mek myuuzikal soun. Ina prinsipl, heni abjek we projuus soun kiah bi myuuzikal inschrument—a chuu di poerpos ou di abjek ton myuuzikal inschrument. Di ischri a myuuzikal inschrument diet frah di bignin a yuuman kolcha. Hoerli myuuzikal inschrument maita eh-yuuz fi richual, laka chompit fi signal sokses pah di hunt, ar jrom ina rilijos sirimoni. Kolcha ivenchual divelop kompozishan ah pofaamans a melodi fi entatienment. Myuuzikal inschrument ivalv ina tep wid chienjin aplikieshan.
Ibn Khaldun
Abū Zayd ‘Abdu r-Raḥman bin Muḥammad bin Khaldūn Al-Hadrami (arabik أبو زيد عبد الرحمن بن محمد بن خلدون الحضرمي), nuo az Ibn Khaldūn ar Ibn Khaldoun, (Mie 27, 1332 AD – Maach 19, 1406 AD) wehna wahn palimat fram Naat Afrika. Im wehna aschranama, ikanamis, istuorian, Izlamik skala, Izlamik tioluojan, hafiz, juuris, laaya, matimatishan, milichri schratijis, nyuuchrishanis, filasif, sushal saiyantis, ahn stietsman.
Sokochra
Sokochra a wahn terichri ina Afrika.
Ruoman Kindom
Di Ruoman Kindom wena di piiriad a di ienshent Ruoman siblizieshan we kiaraktaraiz bai a manaakikal faam a gobament a di siti a Ruom an iterichridem.
Ietian Kryuol
Ietian Kryuol a di ofishal langwij a Ieti.
Genghis Khan
Genghis Khan a wehn di founda, Khan (ruula) an Khagan (empara) a di Monggol Empaiya, di bigis kantigyuos empaiya ina ischri. Im kom tu powa chuu di yuunifikieshan a nof nuomadik chraib ina Naatiis Ieja. Afta im mek di Monggol empaiya an get prokliem “Genghis Khan”. Im staat di Monggol inviezhan a di Kara-Khitan Khanate, Caucasus, Khwarezmid Empaiya, Westan Xia an Jin dainasti dem. Juurin im laif di Monggol empaiya ivenchali akyupai wan gud puoshan a Senchral Ieja. Bifuo im ded, im asain Ogedei Khan az im soksesa an split im empaiya ina Khanates mongx im son an granson dem. Im ded ina 1227 afta im biit op di tanguts. Im get beri ina wan anmaak griev somwe ina Mongguolia. Im disendant dem go aan fi chrech di Monggol empaiya kraas muos a Yuriezha wen dem kangka ar mek vassal stiet outa aal a madorn-die Chaina, Koria, di Kaakasos, Senchral Ieja, an nof paat a madorn Iistan Yuurop an di Migl Iis.
Ienshent Iijip
Ienshent Iijip wena sivilizieshan a ienshent Naatiistan Afrika, kansenchriet alang di luowa riich a di Nail Riva ina waa nou di madan konchri a hIijip. A wan a six sivilizieshan gluobali fi araiz indipendantli.
Giamblin
Giamblin a kantes we wah plieya bet pah di rizolt a wah ivent. Di bet jinarali ina di faam a moni. Di outkom dipendant pah di pridiktabiliti a di ivent. Di ruuldem ah di amount a moni bet disaid pah bifuo di ivent apm.
Ataman Empaya
Di Atoman Empaya (Atoman Toerkish: دَوْلَتِ عَلِيّهٔ عُثمَانِیّه‎ Devlet-i Aliyye-i Osmâniyye, Madan Toerkish: Osmanlı İmparatorluğu ar Osmanlı Devleti), adawaiz nuo az di Toerkish Empaya, Atoman Toerki ar Toerki, wena empaya foun ina 1299 bai Oghuz Toerkdem ah Osman I ina naatwestan Anatuolia. Afta kangkues ina di Balkanz bai Murad I bitwiin 1362 ah 1389, di Atoman soltaniet eh-chansfaam ina chanskantinental empaya ah kliemant fi di kalifet. Di Atoman hen di Bizantiin Empaya wid di 1453 kangkues a Kanstantinuopl bai Mehmed di Kangkara.
Fos Maruun Waar
Di Fos Maruun Waar wena kanflik bitwiin di Jumieka Maruundem ah di British ina Jumieka we kech klaimax ina 1731.
Asiria
Asiria, wah mieja Mesopotiemian Iis Simitik kindom ah empaya a di Ienshent Nier Iis, egzis az indipendant stiet frah paravencha az hoerli az di 25f senchri BKE, tel ikalaps bitwiin 612 BKE ah 599 BKE, ispan frah di migl tu Hoerli Branz Iej chuu tu di liet Ayan Iej.
Fos Maruun Waar
Bakgrong
Di Liiwad Maruun inabit kakpit, kiev, ar diip raviin we eh iizi fi difen, iibn gens chruup wid supiiria fayapowa. Soch kain a gerila waarfier ah di yuus a skout we bluo abeng (kou aan, wa eh yuuz az chompit) fi waan wen British suoja a-kom, lou di Maruun fi ivied, lamp, froschriet, ah difiit di fuos a Empaya.
Di Chriiti
Ina 1739–40, di British gobament ina Jumieka rekanaiz se ino iebl fi difiit di Maruun, so deh kom tu griiment wid dem adawaiz. Di Maruun eh fi tan ina deh faib mien tong (Akompong, Chrilaani Tong, Muor Tong, Skats Paas, Nani Tong), ah lib anda deh uona ruula ah wah British siupavaiza.
Ina exchienj, deh weh fi grii fi no aaba no nyuu ronwe sliev, bot foerdamuo deh fi elp kech dem. Dis laas klaaz ina di chriiti nachrali kaaz ropshan bitwiin di Maruun ah di res a di blak papilieshan, alduo frah taim tu taim sliev exkiep frah plantieshan ah stil fain deh wie gaa Maruun seklment.
Waneda provijan a di griiment eh se di Maruundem wuda saab fi protek di ailan frah invieda. Dis a kaa di Maruun eh rispek bai di British az skil waaria.
Di smadi rispans fi di kampramaiz wid di British ena di Liiwad Maruun liida, Kojo, wah shaat, tompa man uu fi nof ier eh fait skilful ah briev fi mentien ih piipl indipendans. Az ih get uola, ousomeba, Kojo get ingkriisinli disiluujan. Ih get ina kas-kas wid ih leftenantdem ah wid ada Maruun gruup. Ih weh fiil se di onggl uop fi di fyuucha wena anarebl piis wid di henimi, siem ting we di British ena tingk. Di 1739 chriiti shuda penichriet ina dis lait.
Wan ier lieta, di iibn muo ribelios Windwad Maruun a Chrilaani Tong grii fi sain chriiti tu anda presha frah buot wait Jumiekan ah di Liiwad Maruun, duo deh neh tuu api bouti. Dis diskantentment wid di chriiti bilop-bilop tel ibrokout ina di Sekan Maruun Waar. Ischri a di Akompong (Chrilaani Tong) Maruun.
French Gayana
French Giyana (French: Guyane française), ofishali kaal Giyana (French: Guyane), a wah uobasiiz dipaatment ah riijan a Frans, pah di naat Atlantik kuos a Sout Amoerka. Ibaada Brazil tu di iis ah sout, ah Surinam tu di wes. Fii 83,534 km2 ieria ab luo-luo papilieshan densiti a onggl 3 inabitant po km2, wid aaf a di 250,109 inabitant ina 2013 a-lib ina di mechropalitan ieria a Kayen (Cayenne), di kiapital. Bai lan ieria, iwena di laajis riijan a Frans optel di riijan rifaam we tek ifek pah 1s Janiweri 2016.
Gini-Bisau
Gini-Bisau a wahn konchri ina Afrika.
French
French (French: français) a wahn Romans langwij we piik roun di wol bai aroun 128 milian piipl az fors ar sekan langwij, ahn bai bout wahn hexchra 72 milian piipl wid limitid langwij skil, wid signifikant piika ina 54 konchri. Muos nietib piika a di langwij lib a Frans, we di langwij orijiniet. Muos a di res lib a Kianada, Beljiom, Switsalan, Frangkofuon Afrika, Loximborg, ahn Manako.
Izlamik filasafi
Izlamik filasafi a di sistimatik investigieshan a prablem kanek wid laif, di yunivoers, etix, sasayati, ah so fuot az deh kandok ina di Muzlim wol.
Atam
Atam a di sumaalis kanstityuent yuunit a aadineri mata we ab di prapati a wah kimikal eliment. Ebri salid, likuid, gias, ah plazma kompuoz a nyuuchral ar ayonaiz atam. Atamdem sumaal-sumaal; tipikal saiz a rong 100 pm (ten-biliant a wah miita, ina di shaat skiel). Ousomeba, atam no ab no wel-difain bongjri, ah a nof difrah wie fi difain deh saiz we gi difrah bot kluos valiu.
Anna Netrebko
Anna Netrebko a wah singa fram Rosha.
Izrel
Izriel a wah savrin konchri a Ieja.
Atenz
°N, °W
Atenz a di kyapital fi Griis.
Aivri Kuos
Aivri Kuos a wahn konchri ina Afrika.
Gatfriid Laibnits
Gatfriid Vilem Laibnits (Joerman: Gottfried Wilhelm Leibniz pronongxieshan: [ˈlaɪpnɪts]; azwel Leibnitz ar von Leibniz; Julai 1646 [OS: 21 Juun] – 14 Novemba 1716) wena Joerman filasafa ah matimatishan uu weh rait muosli ina Latn ah French.
Ih hakiupai a iikual gran plies ina buot di ischri a filasafi ah di ischri a matimatix. A im eh-invent infinitezimal kialkiulos indipendant frah Nyuutn (Newton), ah ih nuotieshan a di wan ina jinaral yuus sens da taim de. Ih alzwel invent di bainari sistim, foundieshan a voerchual aal madan kompyuuta aachitecha. Ina filasafi, ih muosli memba fi aptimizim, dat a ih kangkluujan se wi yunivoers, ina rischrik sens, a di besis pasobl wan Gad kuda eh-mek. Saida Renei Deikaat ah Baruk Spinuoza, im a wan a di chrii grietis 17t-senchri rashanalis, bot ih filasafi azwel luk bak tu di skolastik chradishan ah antisipiet madan lajik ah analisis.
Laibnits mek mieja kanchribyuushan tu fizix ah teknalaji, ah antisipiet nuoshan we soerfis lang-lang taim afta ina bailoji, medisn, jaaloji, prababiliti tiiri, saikalaji, lingguistix, ah infamieshan sayans. Ihn azwel rait pah palitix, laa, etix, tiyalaji, ischri, filasafi ah filalaji, iibm okiejanal voers. Fiim kanchribyuushan tu dis wuoliip a sobjik kiata-kiata ina ih joernaldem ah ina nof touzn leta ah anpoblish maniuskrip. Op tu 2008, no kompliit edishan a Laibnits raitndem no de.
Gobament
Gobament a di sistim yuuz fi kanchuol stiet ar komiuniti.
Foerdinan Majelan
Foerdinan Majelan (Ingglish: Ferdinand Magellan Puotigiis: Fernão de Magalhães; Panish: Fernando de Magallanes) (Pring 1480 – 27 Iepril 1521, Maktan Ailant, Cebu, Filipiinz) weh baan bout 1480 a Sabrosa, nier Chaves, ina di pravins a Tras-os-Montes, wan a di wailis dischrik a Puotigal. Ousomeba, ih ivenchual tek Panish nashinaliti fi get fi saab di Panish Kroun, so ih kuda eh-chrai fain wah weswod ruut tu di Spais Ailanzdem a hIndoniija. A so ih eh-bikoms di fos smadi fi liid expidishan kraas di Pasifik Uoshan. Dis tu wena di fos soksesful atemp fi soerkomnavigiet di Oert. Aalduo ih neh kompliit di wuola di vaayij (deh kil im juurin di Bakl a Maktan ina di Filipiinz), Majelan eh-chrabl bifuo iiswod tu di Spais Ailanzdem, so ih wena wan a di fos smadi fi kraas aal a di miridiandem a di Gluob.
Jaadn
Jaadn a wah savrin konchri a Ieja.
Aislandik langwij
hAislandik a wah Naat Joermanik languij, we taak ina hAislan. Iexchriimli simila tu Uol Naas, we aal Skandinievian languij diraiv frah. Itaak bai bout 300,000 piipl.
Aikuu
Aikuu (Japaniiz 俳句, pluural aikuu) a shaat-shaat faam a Japaniiz puoychri. Itipikali kiaraktaraiz bai chrii kualiti:
Madan Japaniiz aikuu (現代俳句 gendai-haiku) ingkriisinli anlaikli fi fala di chradishan a 17 on ar fi tek niecha az deh sobjik, bot di yuus a joxtapozishan kantiniu fi bi hana ina buot chradishanal ah madan aikuu. A wah kaman posepshan, alduo relitivli riisant, se dat di imij joxtapuoz mos bi dairekli abzoerv ebridie abjek ar okorans.
Ina Japaniiz, aikuu chradishanali print ina singgl voertikal lain wails aikuu ina Ingglish muosli apier ina chrii lain fi paralel di chrii friez a Japaniiz aikuu.
Priiviosli iweh kaal hokku, aikuu get di korant niem frah di Japaniiz raita Masaoka Shiki a di hen a di 19t senchri.
Izlamik Guolin Iej
Di Izlamik Guolin Iej refa tu di piiriad ina di ischri a Izlam, chradishanali diet frah di 8t senchri tu di 13t senchri, wen nof a di istarikali Izlamik wol eh-ruul bai vierios kalifet, ah expiiriens sayantifik, ikanamik ah kolcharal florishin.[1][2][3] Dis piiriad chradishanali andastan fi eh-bigin juurin di rien a di Abasid kalif Harun al-Rashid (786 tu 809) wid di inagiurieshan a di Ous a Wizdom ina Bagdad, we skala frah vierios paat a di wol wid difrah kolcharal bakgrong eh-mandiet fi giada ah chransliet aal a di wol klasikal nalij ina Arabik. Askaadn tu chradishan ihen wid di kalaps a di Abasid Kalifet wid di Manggol inviejan ah di Sak a Bagdad ina 1258, duo sebral kantempareri skala plies di hen a di Izlamik Guolin Iej rong di 15t tu 16t senchri.
Fruut
Ina batani, fruut a di siid-bierin chrokcha ina anjiospoerm faam frah di uovari afta idon blazam.
Fresno de Caracena, Soria, Spien
Fresno de Caracena a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 29 inabitant.
Atlantik Uoshan
Atlantik Uoshan roun 106.46 milian km² (41.1 milian sk mi), ikiba 21% a di hort tuotal sorfis yeria.
Izlam
Izlam (Arabik langwij: الإسلام; al-’islām) a wan manati'istik, Hiebrahamik rilijan we harijiniet chru di tiichin-dem rait dong bai di prafit Mo'amid (Mohammed), wan big rilijos an politikal smadi fram bak ina di 7 senchri ina hAriebia. Di wod Izlam miin se "sobmishan", ar tuotal sarenda af wanself tu Gad (Arabik langwij: الله‎, Allāh). Dem we fala Izlam kaal Mozlim, we miin se "Dem uu sobmit tu Gad". Di wod Mozlim a di paatisipl fi di siem vorb uufa infinitiv a di wod Islām. Yab bitwiin 1 bilian an 1.8 bilian Mozlim piipl bout di Ort, we mek Izlam di sekan-bigis rilijan fi di wol, afta Kristianiti.
Ier
Wah ier (simbal y frah Ingglish year, ar sohtaim a frah Latn annus) a di mount a taim itek di Oert fi mek wan revaluushan rong di son. Dis go fi heni planit, fi egzampl, wah "Maashan ier" a di taim we itek Maaz fi kompliit fii wuona aabit.
Frii wil
Frii wil a di abiliti fi chuuz bitwiin difrah-difrah pasibl kuos a akshan. Ikluosli lingk tu di kansep a rispansibiliti, priez, gilt, sin, ah adaels jojment we aplai onggl tu akshan we smadi friili chuuz. Azwel ikanek wid di kansep a advais, posuejan, dilibarieshan, a pruoybishan. Chradishanali, onggl akshan we rizolt frah frii wil kiah se dizaab kredit ar bliem. A wuoliip a difrah-difrah kansoern de bout di chret tu di pasibiliti a frii wil, vieri bai ou egzakli ikansiiv, we a mata a soh dibiet.
Gliesia
Gliesia a poersistent badi a dens ais we galang-galang muuv anda iwuona wiet; ifaam we di akiumilieshan a sinuo exiid ablieshan (meltin ah soblimieshan) uova nof ier, noftaim senchri. Gliesia tek taim difaam ah fluo juu tu schres injuus bai deh wiet, sieh taim dem a-kriet krevas, serak, ah adaels distingguishin fiicha. Azuel deh abried rak ah debri frah deh sobschriet fi kriet lanfaam laka soerk ah morien. Gliesia faam onggl pah lan ah deh distingk fra di moch tina sii ais ah liek ais we faam pah di soerfis a badi a waata.
Gran Dochi a di Lagoan Ailz
Di Gran Dochi a di Lagoan Ailz a wah maikronieshan bies ina di Yunaitid Kindom. Iweh kriet ina 2005 bai skuultiicha Luuwi Raboert Aral Stiivnz (Louis Robert Harold Stephens, nuo az "Gran Dyuuk Luuwi", baan 1985) fi wah klaas pruojek, ah ikliem fii terichri Bafin Pan, ina Puotsmot, Ingglan, alangx wid chrii biini ailan luokiet ina di pan. Ousomeba, di Gran Dochi no gat no fizikal prezans de, ah no exasaiz no aatariti uoba di ieria, ah fii aparieshan muosli limit tu di Intanet.
Ieja
Ieja a di bigis kantinent iina di wol wid di nofis piipl. Ipred uoba 8.6% a di hert tuotal sorfis hieria (ar 29.9% a di lan ieria) ahn, wid uoba 4 bilian piipl, ikantien muo dan 60% a di wol korant yuuman papulieshan.
Gran Dochi a di Lagoan Ailz
Ischri
Rekaad fi Bafin Faam (ingkluudn di pan) diet bak tu 1194. Sens da taim ichienj an wuoliip a taim. Ina di 19t senchri iweh yuuz bai luokal faama, ah ina 1912 deh toni iina poblik paak. Ina 1938 iweh siev frah demalishan, ah sel tu di Siti a Puotsmot. Stiivnz extablish di Gran Dochi pyuutitiv kliem tu di pan ailandem pah 16 Aagos 2005, afta ih nuotis se deh no menshan spisifikali ina di 1938 lan siel kanchak. Ih sobsikuent sen leta fi anouns ih kliem tu Puotsmot kongsl, ah riliis wah siiriz a bangknuot wid aanitalajikal tiim.
Ieja
Muosli iina di hiistan ahn nadan emisfier, Ieja chradishanal difain az paat a di lanmas a Yuurieja—wid di westan puoshan a di sedsiem hakiupai bai Yuurop—pozishan hiis a di Suez Kianal, hiis a di Yuural Mountn, ahn sout a di Kaakiasos Mountn ahn di Kiaspian ahn Blak Siidem.
Iboun pan di hiis bai di Pasifik Uoshan, pan di sout bai di hIndian Uoshan, ahn pan di naat bai di hAaatik Uoshan. Askaadn tui saiz ahn daivorsiti, Ieja—wahn tapanim diet frahn baka klasikal antikwiti—a muo wahn kolcharal kansep we inkaapariet nof riijan ahn piipl muo dan wahn omojinos fizikal entiti.
George Washington
George Washington (Febiweri 22, 1732 – Disemba 14, 1799) wehna di komaanda a di Kantinental aami ina di Amerikan Revaluushaneri Waar (1775 – 1783) an im sorv az di fos president fi di Yunaitid Stiets a Amerika (1789 – 1797). Di Kantinental Knaggres apaint Washington az di Komaanda-in-Chiif a di Amerikan revaluushaneri fuos de mina 1775. Di nex ier, im fuos di British outa Bastan, luuz Nyuu Yaak Siti, an kraas uova di Delawier Riva ina Nyuu Jorzi, fi win gens di enimi yuunit dem lieta dong ina di ier. Im gud scratiji dem mek di Revaluushaneri fuos dem kyapcha di tuu mien British kombat aami dem a Saratoga an Yorktown. Im riizn wid kanggres, di koluonial stiet dem, an di French alai dem fi uol tugeda di aami an wan frajail nieshan we wehna chrai sovaiv disintigrieshan an fielya. Az president, im elp establish nof a di kostom dem a di egzekitiv dipaatment fi di nyuu govament. Im wehn sopuot plan fi bil wan chrang senchral govament, set op wan gud tax sistim, an fi mek wan nashinal bangk. Washinton avaid di temptieshan a waar an staat wan dekied a piis wid Britn chuu di Jay chriiti ina 1795. Im ded ina 1799, an di finaral yuulaji we Henry Lee gi se outa evri Amerikan, im wehna di fos ina waar, di fos ina piis, an di fos ina di aat a im konchri man dem. Washington get rangk kansistentli az wan a di best U.S. prezident dem.
Mode Gakuen Cocoon Tower
Mode Gakuen Cocoon Tower(モード学園コクーンタワー) a di towa fi Tuokio,Japan.
Atlantik sliev chried
Di Atlantik sliev chried ar chranzatlantik sliev chried tek plies kraas di Atlantik Uoshan frah di 15t chuu tu di 19t senchri. Di vaas majariti a demde we insliev ah weh chanspuot tu di Nyuu Wol, nof chuu di chrayanggiula chried ruut ah di Migl Pachiz, ena Wes Afrikan frah di senchral ah westan paat a di kantinent we get sel bai ada westan Afrikan tu westan Yuropian sliev chrieda, wid wah sumaal mainariti we get kiapcha dairekli bai di sliev chriedadem ina kuostal ried, ah kyaa kom a di Amoerkaz.
Michael Jackson
Michael Joseph Jackson (29 Aagos 1958 – 25 Juun 2009) wehna Morkan singa.
Atmosfier a Oert
Di atmosfier a Oert a di lieya a gias, kamanli nuo az ier, we sorong di planit Oert ah ritien bai Oert gravity. Di atmosfier protek laif pah Oert bai abzaab olchravailit suola redieshan, we waam di soerfis chuu iit ritenshan (griinous ifek), ah bai rijuus tempicha exchriim bitwiin die ah nait (di dayoernal tempicha vierieshan).
Fuentearmegil, Soria, Spien
Fuentearmegil a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 255 inabitant.
Atila di On
Atil wehna di empara a di On piipl fram 434 til im ded ina 453. Im wehna wan liida a di Onik Empaiya we chrech fram Jormani tu di Yuural Riva an fram di Riva Danuub tu di Baltik Sii. Juurin im ruul im a wehn wan a di muos skieri enimi ina di Westan an Iiistan Ruoman Empaiya: Im invied di Baalkan tuu taim an maach chuu Gaul (Madorn Frans) az faar az Orleans bifuo im get biit op an luuz a di bakl a Chalons. Ina Westan Yuurop piipl memba im az wikid an gravalishos. Som ischri diskraib im az wan griet an nuobl king.
Frans
Frans (ofishali di French Ripoblik) a wah konchri ina westan Yuurop. Ibaada Beljiom, Logzimboerg, Joermani, Suitsalan, Itali, Spien, ah Anduora. Ikiapital a Paris, ah di ofishal languij a French.
Frans a di laajis konchri ina di Yuropiyan Yuunian ah di sekan laajis ina di wuola Yuurop. Frans a wah mieja powa fi uoliip a senchri wid wah chrang ikanamik, kolchral, milichri, ah palitikal influens. Ina di 17t ah 18t senchri, Frans eh-kalanaiz uoliip a Naat Amoerka ; ina di 19t ah 20t senchri, Frans eh-bil di sekan laajis empaya a di era. Di empaya eh-ingkluud uoliip a Naat, Wes, ah Senchral Afrika, Soutiis Ieja, ah uoliip a di Pasifik ailandem.
Frans a wah divelop nieshan ah ab di fif laajis ikanami bai naminal GDP. Ia di konchri we ab di muos tuoris ina di wol, ah ab rofli 82 milian farina we koh visit ebri ier.
Frans a wan a di nieshandem we staat di Yuropiyan Yuunian ah di Yunaitid Nieshanz. Frans aalso a memba a Frangkofonii, di G8, NATO, OECD, WTO, ah di Latn Yuunian. Ia wan a di poerminent memba a di Yunaitid Nieshanz Sikioriti Kongsl ah ab di laajis nomba a nyuuklier wepan ina di wol.
Fried
Fried a fiilin injuus bai posiiv dienja ar chret we okor ina soertn taip a aaganizim, we kaaz chienj ina metabalik ah aagan fongshan ah oltimetli chienj ina biyevia, weda fi flii, aid ar friiz frah posiiv chraamatik ivent. Fried ina yuuman biin kiah okor ina rispans tu spisifik stimiulos we okor ina di prezant, ar ina antisipieshan ar expektieshan a fyuucha chret posiiv az rix tu badi ar laif. Di fried rispans araiz frah di posepshan a dienja we liid tu kanfrantieshan wid ar exkiep frah/avaid di chret (adawaiz nuo az di fait-ar-flait rispans), we ina exchriim kies a fried (ara ah tera) kiah bi a friiz rispans ar paralisis. Ina yuuman ah hanimal, fried madiuliet bai di pruoses a kagnishan ah laanin. So biin fried kiah joj az rashanal ar apruopriet ah irashanal ar inapropriet. Irashanal fried kaal fuobia.
Gialaxi
Gialaxi a gravitieshanal boun sistim a staar, stela remnant, intastela gias, dos, ah daak mata. Di wod gialaxi diraiv frah di Griik galaxias (γαλαξίας), litarali "milki", a refrans tu di Milki Wie. Gialaxi rienj ina saiz frah dwaaf wid jos fyuu touzn (103) staar tu jayant wid wan onjrid chrilian (1014) staar, iich wan a-aabit igialaxi senta a mas. Gialaxi kiatigaraiz askaadn tu deh vijual maafalaji az iliptikal, spairal ah iregla. Nof gialaxi biliiv fi ab blak huol a deh haktiv senta. Di Milki Wie senchral blak huol, nuo az Sajitierios A*, ab mas fuo milian taim grieta dah di Son. Az av Maach 2016, GN-z11 a di uolis ah muos distant abzoerv gialaxi wid komuuvin distans a 32 bilian lait-ier frah Oert, ah abzoerv az ieh-egzis jos 400 milian ier afta di Big Bang. Priiviosli, az av Julai 2015, EGSY8p7 ena di muos distant nuo gialaxi, estimiet fi ab lait chrabl distans a 13.2 bilian lait-ier awe.
Aristakl
Aristakl (Ἀριστοτέλης Aristotélēs; 384 BK - 322 BK) wena wah Griik filasafa, wan a Plieto schuudent ah di tiicha a Aligzanda di Griet. Ih rait pah nof sobjek, ingkluudn fizix, metafizix, puoychri, tieta, myuuzik, lajik, rechrik, palitix, gobament, etix, bailoji, ah zuulaji. Wid Plieto ah Sakratiiz, Aristakl a wan a di muos impuotant figa ina Westan filasafi. Im a di fos smadi we mek wah kompriensiv sistim a Westan filasafi we ingkluud moraliti ah estetix, lajik, ah sayans, palitix ah metafizix. Ih vyuu pah fizikal sayans shiep midiival tingkin, ah demde influens go aal tu di renesans, we deh get riplies wid Nyuutuonian Fizix. Ina bailajikal sayans, som a ih obzavieshan get kanfoerm az rait ina di 19t senchri. Ina metafizix, Aristakl ab nof influens pan filasafikal ah tiolajikal tingkin ina di Izlamik ah Juuwish chradishan ina di Migl Iej, ah ikantiniu fi influens Kristian tialaji, espeshali Iistan Aatadax tialaji, an di skalastik chradishan a di Ruoman Kiaklik Choch. Outa aal a di raitn we Aristakl du, skaladem biliib se muos a dem laas, ah onggl bout wan-tod a dem sovaiv.
Iej a Inlaitnment
Di Iej a Inlaitnment, ar dis Di Inlaitnment, a di niem yuuz fi diskraib di taim ina Westan filasafi wen di kolchral laif senta pah di ietiint senchri, wen riizn eh-advokiet az di praimri suos ah lijitimesi fi aatariti.
Di muuvment divelop muo ar les saimultienos ina Joermani, Frans, Griet Britn, di Nedalanz, Itali, Spien, ah Puotigal, an ipred chuu muos a Yuurop, ingkluudn di Puolish-Lityuenian Kamanwelt, Rosha ah Skiandinievia azwel di Yunaitid Stiet. Ikuda aagiu se di signichridem a di Amoerkan Diklarieshan a hIndipendans, di Yunaitid Stiet Bil a Raits, di French Diklarieshan a di Raits a Man ah a di Sitizn, ah di Puolish-Lityuenian Kanstityuushan a Mie 3, 1791, eh-muotiviet bai "Inlaitnment" prinsipl.
Aislan
hAislan (ofishali di Ripoblik a hAislan) a wah ailan-nieshan ina di Naat Aklantik, bitwiin Yuurop ah Griinlan. Di kiapital a Raikiavík, ah di ofishal languij a hAislandik. Di papilieshan a 319,756 askaadn tu hestimet mek ina Disemba 2008.
Ienshent Griis
Ienshent Griis wena sivilizieshan kanek tu di piiriad a Griik ischri we laas frah di Aakiek piiriad a di 8t tu 6t senchri BKE tu di hen a antikuiti (c. 600 KE). Imidietli falarin dis piiriad ena di bignin a di Hoerli Migl Iejiz ah di Bizantiin era. Ingkluud ina hienshent Griis a di piiriad a Klasikal Griis, we eh-florish juurin di 5f tu 4t senchri BKE. Klasikal Griis eh-bigin wid di ripelin a Poerjan inviejan bai Atiinian liidaship. Kaaza kangkues bai Aligzanda di Griet a Masiduonia, Elenistik siblizieshan florish frah Senchral Ieja tu di westan hen a di Meditarienian Sii.
Friedrich Nietzsche
Friedrich Wilhelm Nietzsche (Aktuoba 15, 1884 – Aagos 25, 1900) wehna wahn 19t senchri Jorman filasifa an klasikal filalojis. Im rait nof kii tex pan rilijan moraliti kantemporeri kolcha, filasafi an saiyans. Im yuuz a yuuniik Jorman langwij stail wid nof metafa an aforizm. Di wok we Nietzsche du go biyan jos filasifi, an influens egzistenshalizm an puosmadanizm. Nietzsche binuon fi im intorpritieshan a chrajidi az di afamieshan a laif, di rijekshan a Plietanizm, an di rijekshan a Kristianiti an igalitierianizm (espeshali ina di faam a demakrasi an suoshalizm). Nietzsche staat aaf im laif az wahn klasikal filolajis bifuo im ton tu filasifi. Wen im ton 24 im get puos az di Chier a Klasikal Filolaji a di Yuunivorsiti a Basel (di yonggis smadi fi eva get da pozishan ya), bot im rizain ina 1879 chuu im wehn ac elt prablem, we wuda plieg im fi di wuola im laif. Ina 1889 im shuo sain se im mad, an im liv out di res a im laif ina di kier a im mada an sista til im ded ina 1900.
Ienshent Griis
Klasikal Griik kolcha, espeshal filasafi, eh-ab wah powaful influens pah di Ruoman Empaya, we kyaa wah voerjan a hi tu nof paat a di Meditarienian Biesn ah Yuurop. Fi dis riizn Klasikal Griis jinarali kansida fi bi di seminal kolcha we eh-provaid di fongdieshan a madan Westan kolcha ah we kansida az di kriegl a Westan siblizieshan.
Gluobalaizieshan
Gluobalaizieshan ina di litaral sens a di pruoses a chransfamieshan a luokal ar riijanal finamina tu gluobal wan dem. Ikiahn bi diskraib az di pruoses we di piipl a di wol yunifai ina singl sasayati ahn fongshan tigeda.
Itali
Itali (Italian Ripoblik, Italian: Repubblica Italiana) a wah nieshan we de pan di Italian peninsiula ina Sout Yuurop ah di tuu laajis ailan ina di Meditarienian Sii, Sisili ah Saadinia. Itali ab wah Alpain baada wi Frans, Suitsalan, Aschria, ah Sloviinia. San Mariino ah di Vatikan Siti de ina Itali, ah Kampioni d'Itali (Italian: Campione d'Italia) de ina Suitsalan.
Gluobalaizieshan
Di anti-gluobalaizieshan muuvment a muuvment a muuvment dem we kritikal a di gluobalaizieshan a kiapitalizam. Patisipant dem bies dehn kritisizam pahn wahn nomba a rilietid aidie. Wa dehn shier se a dat patisipant dem tan ina apozishan tu di anregiulietid politikal powa a laaj, molti-nashinal kaaparieshan dem ahn tu di powa exasaiz chruu chried agriiment. Pesifikali, dehn akyuuz kaaparieshan dem fi a siik fi maximaiz prafit a di hexpens a sabotaaj wok siefiti kandishan ahn tandad, lieba aiya ahn kampensieshan tandad, envairamental kansavieshan prinsipl, ahn di hintegriti a nashinal lejislietiv aatariti, indipendans ahn savrinti. Dehn si riisant divelopment az anprisidentid chienj ina di gluobal iikanami, ahn dehn kiaraktaraizi az "torbo-kiapitalizam" (Edward Luttwak), "maakit fondamentalizam" (George Soros), "kiasiino kiapitalizam" (Susan Strange), "kiansa-stiej kiapitalizam" (John McMurtry), ahn az "MakWol" (Benjamin Barber).
Itali
Di lan we niem Itali tide, ena di kriegl a wuoliip a Yuropian kolcha ah piipl; muos nuo a di Ruomandem, ah lieta, Itali ena di boertplies a di Yuniversiti a Renesans we taat ina Toskani ah pred aal uoba Yuurop. Itali kiapital, Ruom, ena di senta a Westan Siblizieshan.
Nou, Itali a dimkratik ripoblik, wah divelop nieshan, ah di 8t ayis kualiti a laif index rietin ina di wol. Ia aalso wan a di nieshan we faam di Yuropiyan Yuunian, ah NATO. Itali a wan a di G8 nieshan, wid di 7t laajis GDP ina di wol, memba a di Aaganizieshan fi Ikanamik Kaaparieshan ah Divelopment, WTO, Wes Yuurop Yuunian, ah Sentral Yuropiyan Inishitiv.
Jaagrafi
Jaagrafi (frah Griik γεωγραφία, geographia, litarali "oert diskripshan") a wah fiil a sayans we divuot tu di todi a di lan, di fiicha, di inabitant, ah di finamina dem a Oert. Di fos poersn fi yuuz di wod "γεωγραφία" wena Erastotiiniz (Eratosthenes 276–194 BKI). Fuo istarikal chadishan ina jaagrafikal risaach a spieshal analisis a di nachral ah di yuuman finamina (jaagrafi az di todi a dischibyuushan), ieria todi (plies ah riijan), todi a di yuuman-lan rilieshanship, ah risaach ina di Oert sayans. Nondiles, madan jaagrafi a wah aal-ingkompasin disiplin we fuomuos siik fi andastan di Oert ah aal a iyuuman ah nachral komplexiti—no onggl we abjekdem de, bot ou deh eh-chienj ah kom fi bi. Jaagrafi kaal "di wol disiplin" ah "di brij bitwiin di yuuman ah di fizikal sayans". Jaagrafi divaidop ina tuu mien branch: yuuman jaagrafi ah fizikal jaagrafi.
Ausejo de la Sierra, Soria, Spien
Ausejo de la Sierra a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 67 inabitant.
French Revaluushan
Di French Revaluushan (French: Révolution française; 1789–1799) wehna piriad a radikal suoshal ahn palitikal opiival ina French ahn Yuropiyan ischri. Di absaluut manaki wa behna ruul Frans fi senchri kalaps ina chrii ier. French sasayati go chuu hepik chransfamieshan az fyuudal, aristakratik ahn rilijos pribilij ivapariet anda sostien asaalt frahn sohn libaral palitikal gruup ahn di massiv outa chriit. Aul aidie bout airaki ahn chradishan sokom tu nyuu Inlaitnment prinsipl a sitiznship ahn inielienobl raits.
Di French Revaluushan taat ina 1789 wid di kanvokieshan a di hEstiet-Jinaral ina Mie. Di fos ier a di Revaluushan witnis som a di membadem a di Toerd Estiet a prokliem di Tenis Kuot Uot ina Juun, di asaalt pahn di Bastiil ina Julai, di pachiz a di Diklarieshan a di Raits a Man ahn di Sitizn ina Aagos, ahn a hepik maach pahn Voersai wa fuos di raayal kuot bak a Paris ina Aktuoba. Di nex fyuu ier ehn daminiet bai tenshan bitwiin difrahn-difrahn libaral asembli ahn di kansoervativ manaki out fi blak eni mieja rifaam. A ripoblik ehn prokliem ina Septemba 1792 ahn King Louis XVI get exikyuut di nex ier. Extoernal chret alzwel plie a daminant ruol ina di divelopment a di Revaluushan. Di French Revaluushaneri Wardem taat ina 1792 ahn holtimetli fiicha spektakiula French vikchri dat fasilitiet di kangkwes a di hItalian peninsiula, di Luo Konchridem ahn muos terichri wes a di Rain — achiivment wa behn difai priivos French govanmentdem fi senchri. Intoernali, papiula sentiment radikalaiz di Revaluushan signifikantli, ahn kolminiet ina di raiz a Maximilien Robespierre ahn di Jakobindem ahn voerchual diktietaship bai di Kamiti a Poblik Siefiti juurin di Rien a Tera frahn 1793 tel 1794 ina wa taim bitwiin 16,000 ahn 40,000 piipl get kil. Afta di faal a di Jakobindem ahn di exikyuushan a Robespierre, di Dairekchri asyuum kanchruol a di French stiet ina 1795 ahn uol powa tel 1799, wen iget riplies bai di Kansiulet ahn Napuolian Buonapaat.
Di madan era anfoul ina di sheda a di French Revaluushan. Di gruot a ripoblik ahn libaral dimakrasidem, di pred a sekiularizam, di divelopment a madan aidialaji ahn di hinvenshan a tuotal waar aal maak dehn baanin juurin di Revaluushan. Sobsikwent ivent wa kiahn chries bak tu di Revaluushan inkluud di Napuolianik Waardem, tuu siparet ristuorieshan a di manaki ahn tuu adishanal revaluushan az madan Frans tek shiep. Ina di falarin senchri, Frans uda govan a wan paint ar aneda az ripoblik, kanstityuushanal manaki ahn tuu difrahn empaya (di Fos ahn di Sekan).